yakhyo/uz-wiki huggingface dataset:
Skyfall

Skayfall — Ian Fleming qalamiga mansub roman asosida suratga olingan, britaniyalik mashhur afsonaviy agent 007 — James Bond haqidagi filmlarning yigirma uchinchisi. Film James Bond tugʻilib oʻsgan joy sharafiga shunday nomlangan. Bond rolini uchinchi marta Daniel Craig ijro etgan. Filmga Sam Mendes rejissorlik qilgan.

Syujeti 
Bond Istanbulda yollanma qotilning iziga tushadi. Uning ortidan quvib yetadi va qotil qoʻlidagi diskni olish uchun kurashayotgan vaqtida unga oʻz sherigi tomonidan uzilgan oʻq tegib daryoga qulaydi. Bond ishlaydigan MI-6 agentligi esa uni halok boʻlgan deb hisoblaydi. Biroq, koʻp oʻtmay Bond ishga qaytadi. Uning ishga layoqati avvalgiday yaxshi boʻlmaydi, shunga qaramay, u jinoyatchilar izidan quvishda davom etadi. Bu orada terroristik tashkilot tomonidan agentlikning bir nechta xodimi oʻldiriladi.
Bond Shanxayga yoʻl oladi va u yerda yollanma qotilni oʻldirib, undan kiberterror tashkilotiga doir maʼlumotlarni olishga erishadi. Bond terror tashkiloti yetakchisi, sobiq agent Tiagro Rodrigez (Silva)ni qoʻliga tushadi, biroq uni yengib, agentlikka yetkazishga erishadi.
Tez orada qamab qoʻyilgan Silva (Javier Bardem) qamoqdan qochishga erishadi. Bond va uning rahbari M (Judi Dench) birgalikda Skayfoll vodiysiga yoʻl olishadi va u yerda Silva bilan hal qiluvchi jangga tayyorlanishadi. Koʻp oʻtmay Silva koʻp jangarilar bilan yetib kelib, Bond qasrini oʻqqa tutadi. Bond qasrni portlatib yuboradi va natijada atrofda turgan jangarilar halok boʻladi. Bu orada M yaralanadi. Bond va M cherkovga yoʻl olishadi. Silva ularning ortidan quvib yetadi, Silva va M uchrashishadi. Silva M ni oʻldirmoqchi boʻlganda Bond uning ortidan kelib, beliga pichoq sanchadi va Silva oʻladi. Yaralangan M ham jon beradi.

Musiqasi

Daromadi 
Skyfall filmi prokatlarda 1 milliard dollardan oshiq mablagʻ yigʻdi.

Manbalar

Havolalar 

  — rasmiy sayti
 
 
 

AQSh jangari filmlari
Buyuk Britaniya filmlari
2012-yil filmlari
James Bond haqidagi filmlar
Ingliz tilidagi filmlar
AQSh filmlari
Metro-Goldwyn-Mayer filmlari
Columbia Pictures animatsion filmlari
IMAX filmlar
Roʻza hayiti

Musulmonlar bir oy ro'za tutadigan Ramazon oyi (taqvim oyi) dan so'ng nishonlanadigan bayram

Roʻza hayiti, Ramazon hayiti yoki Iyd al-Fitr (arab. عيد الفطر‎‎‎) — musulmonlar nishonlaydigan bayram. Roʻza hayiti muqaddas Ramazon oyi tugashi bilan bogʻliq boʻlib, Shavvol oyining 1-kunida nishonlanadi. Qurbon hayiti bilan bir qatorda Islomdagi eng katta bayramlardan biri hisoblanadi.

Yana qarang 
 Hayit

Manbalar 

Islomiy bayramlar
2015-yil voqealari
Hayit
Islomda roʻza tutish
Shialarni xotirlash kunlari
Alparslan Kuytul

Alparslan Kuytul (20- avgust 1965; Adana, Turkiya),Furqon harakatining ma’naviy yo‘lboshchisidir.

1980-yillardagi faoliyatlari izidan 1994-yili "Furqon ta’lim va xizmat vaqfi"ga (Furkan Eğitim ve Hizmet Vakfı) asos soldi. Hozirda Furqon vaqfi Turkiya umumida 35 dan ortiq shaharlarda, shuningdek xorijiy mamalakatlarda ham faol xizmat ko‘rsatib kelmoqda.

Hayoti 
Alparslan Kuytul 1965-yili Adananing 45 km janubidagi Karatash shaharchasida dunyoga keldi. 1991-yili Chukurova universiteti arxitektura-muhandislik fakultetining qurilish muhandisligi bo‘limini bitirdi. 

1993-1997-yillar orasida Misrning al-Azhar universiteti Shariat fakultetining Islom huquqi bo‘limida tahsil oldi. 1997-yili al-Azhar universitetini tamomladi. Al-Azhar universitetida o‘qib yurgan yillarda Furqon ta’lim va xizmat vaqfini (1994) tashkil qildi.
Furqon ta’lim va xizmat vaqfi bir yilda Turkiya umumida jami 200.000 dan ziyod inson ishtirok etgan 100 dan ortiq konferensiya tashkil qildi. A. Kuytulga tegishli internetdan efirga uzatiladigan TVFurkan nomli kanal mavjud. Bundan tashqari 2011-yildan beri "Furqon nasli" jurnalining (Furkan Nesli Dergisi) bosh muharrirligini qilib kelmoqda.

Havolalar 
 http://www.furkanvakfi.net
 http://www.tvfurkan.com 
 http://www.islamidersler.com 
 http://www.furkannesli.com
 http://www.alparslankuytul.com

1965-yilda tugʻilganlar
Turklar
Yashayotgan insonlar
Nigina Amonqulova

Nigina Amonqulova (; 1986-yil 30-yanvarda Tojik SSRning Panjakent shahrida dunyoga kelgan) – tojik estrada xonandasi, Tojikiston Respublikasida xizmat koʻrsatgan artist, Oʻzbekiston Respublikasi xalq artisti. Tojik estrada yulduzi va Tojikistondagi mashhur milliy taronalarni ijrochilarning biridir.

Biografiyasi 
Nigina Omonqulova 1986-yil 30-yanvarda Leninobod viloyatining Panjakent shahrida tugʻilgan. Niginaning onasi hisobchi, otasi haydovchi. Niginaning toʻrt nafa akasi bor. Nigina Tibbiyot instituti talabasi sifatida shahardagi madaniy tadbirlarda qatnashgan. „Andaleb“ shahar festivalida u „Muxabbat – baxti xondoni“ qoʻshigʻini ijro etgan. keyinchalik Dushanbeda oʻtkazilgan „Andaleb“ festivalida Penjakent ansambli tarkibida ishtirok etgan va „Ranchida nigoram omad“ qoʻshigʻi uchun bosh sovringa sazovor boʻlgan. Nigina Dushanbega koʻchib oʻtganidan soʻng tojik xalq qoʻshiqlarini „retro“ uslubida ijro eta boshlagan. Qisqa vaqt ichida qoʻshiqchi butun Tojikiston boʻylab mashhur boʻlgan. Xonanda odatda tojik milliy liboslari asosida yorqin liboslarda chiqish qiladi.

Xonanda bastakor Sirojiddin Fozilov, Saidqul Bilolov, Sharif Bedaqovlar bilan hamkorlik qiladi. Studiyada ovoz muhandislari Alisher Zarikov va Olim Shirinovlar bilan hamkorlik qiladi.

Diskografiya 

 Nikoh sevgisi
 Koʻrinish asiri
 Retro
 Yomgʻir
 Soddadil
 Dilnoma
 Oltin top kolleksiyasi
 Badaxshon

Manbalar

Havolalar 

 Nigina Amonkulova – Rafti (2012) 
 Nigina Amonkulova – Vatan 
 Nigina Amonkulova – Dar ogʻӯshi tu (2014)
 Nigina Amonkulova Az chi metarsad (2014)
 Nigina Amonkulova – Oftobaki Man
 Nigina Amonkulova  – Ofitsialniy sayt
 Nigina Amonkulova Fan-Klub
 Nigina Amonkulova vse klipi
 Pesni Nigini Amonkulovoy na YouTube
 Zvyozdochka iz proshlogo po imeni Nigina
 Nigina Amonkulova vse klipi
 Nigina Amonkulova v stile retro 

1986-yilda tugʻilganlar
30-yanvarda tugʻilganlar
Tojikiston qoʻshiqchilari
Yashayotgan insonlar
Oʻzbekiston xalq artistlari
Shohrux Gadoyev

Shohruh Gadoyev 1991-yili 31-dekabrda Qashqadaryo viloyatining Koson shahrida tugʻilgan. Olmaliqning OKMK futbol klubi va  milliy futbol terma jamoasi yarimhimoyachisi hisoblanadi.

Klubdagi faoliyati 
Klubdagi ilk faoliyatini Oʻzbekiston birinchi ligasida Nasaf-2 jamoasi tarkibida boshlagan. Jamoa safida qariyb 3 yil oʻynaydi. 2012-yilda asosiy klub Nasaf tarkibiga kelib qoʻshiladi va to bugungi kunga qadar ushbu klub sarafini himoya qilib keladi. Klub tarkibida 43 ta oʻyinga maydonga tushib 6 mata raqiblar darvozasini ishgʻol qilgan. Ushbu klub bilan u shu vaqtgacha 2 marta Oʻzbekiston chempionatining bronza medallariga va 2 marta Oʻzbekiston kubogi kumush medallariga sazovor boʻldi. 2017-yilning 26-iyulida Gadoyev „Bunyodkor“ bilan yana shartnoma imzoladi. 2019-yil 11-dekabrda Gadoyev Ozarbayjon Premyer-ligasining „Keshla“ klubi bilan 18 oylik shartnoma imzoladi.

Terma jamoadagi faoliyati 
Shohruh Oʻzbekiston yoshlar terma jamoasida ham oʻynagan. Milliy terma jamoadagi ilk debyut uchrashuvini 2012-yili oʻtkazgan. 2014-yilgi jahon chempionati uchun Osiyo qitʼasi boʻyicha saralash bosqichida 5ta oʻyinda maydonga tushgan. Terma jamoada jami boʻlib 12ta uchrashuvda oʻynab raqiblar darvozasini 1 marta ishgʻol qilgan.

Yutuqlari 
  Oliy liga 3-oʻrini (2): 2013, 2014
  Oʻzbekiston kubogi 2-oʻrini (2): 2012, 2013

Faoliyat statistikasi

Jamoa

International 

2013-yil 11-iyun kuni boʻlib oʻtgan oʻyindagi aniq statistika.

Terma jamoa uchun gollar 
 Gol va natijalar roʻyxatida birinchi boʻlib Oʻzbekistonning gollari qayd etilgan.

Manbalar

Havolalar 
 Shohruh Gadoyev transfermarkt.com saytida 
 Shohruh Gadoyev soccerway.com saytida 
 Shohruh Gadoyev national-football-teams.com saytida 

31-dekabrda tugʻilganlar
1991-yilda tugʻilganlar
Yashayotgan insonlar
Oʻzbekistonlik erkak futbolchilari
Erkak futbol yarim himoyachilari
Oʻzbekistonlik muhojir erkak futbolchilari
Oʻzbekiston milliy terma jamoasi erkak futbolchilari
Nasaf klubi futbolchilari
Bunyodkor klubi futbolchilari
Buxoro klubi futbolchilari
AGMK futbolchilari
Al-Muharraq SC futbolchilari
Daejeon Hana Citizen futbolchilari
Shamakhi FK futbolchilari
Oʻzbekiston Pro ligasi futbolchilari
Oʻzbekiston Superligasi futbolchilari
K liga 2 futbolchilari
Ozarbayjon Premyer-ligasi futbolchilari
Bahrayn Premyer-ligasi futbolchilari
Janubiy Koreyadagi chet ellik erkak futbolchilari
Bahrayndagi chet ellik erkak futbolchilari
Ozarbayjondagi chet ellik erkak futbolchilari
Alifbo boʻyicha sportchilar
BRICS

BRICS (Brazil, Russia, India, China, South Africa davlat nomlarining bosh harfi) – davlatlararo assotsiatsiya, Braziliya, Rossiya, Hindiston, Xitoy, Janubiy Afrika, BAA, Saudiya Arabistoni, Eron, Misr va Efiopiya davlatlarini birlashtirgan ittifoq. Tashkilot (Davlatlar Hamdoʻstligi) 2006-yil iyun oyida (BRIC sifatida) Sankt-Peterburg iqtisodiy forumi doirasida Braziliya, Rossiya, Hindiston va Xitoy iqtisodiyot vazirlari ishtirokida tashkil etilgan.

Aʼzolar 

BRICS aʼzolari iqtisodiyoti tez rivojlanayotgan yirik mamlakatlar sifatida ifodalanadi. Ushbu mamlakatlar iqtisodiyotining rivojlanganligini, ijobiy barqarorligini, ham kuchliligini va jahon iqtisodiyoti uchun resurslari koʻpligini koʻrishimiz mumkin:
Braziliya – jahon iqtisodiyotida yalpi ichki mahsulot tengligi bilan dunyoda 7- oʻrinda, qishloq xoʻjaligi mahsulotlariga boy;
Rossiya – Jahon iqtisodiyotida mineral resurslarga boy shu bilan birga yalpi ichki mahsulot boʻyicha 5-6 oʻrinda, eng yirik hududga ega va dunyodagi ikki yirik yadroviy kuchlardan biridir;
Hindiston – Jahon iqtisodiyotida yalpi ichki mahsulot tenglik bilan dunyoda 3- oʻrinda, bir milliarddan ortiq aholisi bor. Intellektual resurslarga ega, aholisi ikki xil tabaqaga boʻlingan boylar va qashshoqlar, atomi bilan katta kuchga ega;
Xitoy – Jahon iqtisodiyotida yalpi ichki mahsuloti hamda iqtisodiyoti rivojlanishi bilan 1- oʻrinda shu bilan birga dunyoda birinchi eksport („dunyo zavod“), dunyodagi eng yirik valyuta zaxiralarining ega, dunyodagi eng yirik aholiva atom elektrenergiyasiga egadir;
Janubiy Afrika – Jahon iqtisodiyotida yalpi ichki mahsulot tenglik va iqtisodiyoti bilan 25-29 oʻringa ega, tabiiy resurslari asosiy kuchi .

BRICS aʼzo davlatlari markaziy banki: 100 milliard dollar sarmoyali qutqaruv fondi tashkil etilgan, ushbu fondning maqsadi BRICS davlatlarini valyuta bozorlarida uchraydigan oʻzgarishlardan himoya qilishdir.

Yangi aʼzolar 

2024-yil 1-yanvar kuni Saudiya Arabistoni, Misr, Eron, BAA va Efiopiya BRICS tashkilotining toʻlaqonli aʼzosiga aylandi.

Yana qarang

Manbalar
Simon Pegg

Simon Pegg (14-fevral 1970-yil) — ingliz aktyori.

Filmografiyasi 

Angliyalik erkak aktyorlar
Angliyalik erkak televideniye aktyorlari
Yashayotgan insonlar
Oʻzbekiston — Shimoliy Koreya munosabatlari

Oʻzbekiston — KXDR aloqalari. 1994-yildan buyon Oʻzbekiston Respublikasi bilan KXDR oʻrtasida iqtisodiy, ilmiy-texnikaviy va madaniy hamkorlikka oid huquqiy negizni yaratish sohasidagi ish davom etyapti. 1995-yilda oʻzbek va koreys tomonlari „Havo qatnovi sohasida hamkorlik toʻgʻrisida bitim“ va „Qishloq xoʻjaligi sohasida hamkorlik haqida bitim“ deb atalgan hujjatlarni kelishib oldilar.

Ikki mamlakat oʻrtasida savdo-sotiq yoʻlga qoʻyila boshladi. Tovar aylanmasi 1998-yil dagi 2,3 mln. AQSH dollaridan 1999-yilda 6,7 mln. dollarga yetdi. Oʻzbekiston Respublikasida KXDR sarmoyasi ishtirokida 2 ta shoʻʼba korxona va 2 ta qoʻshma korxona roʻyxatga olingan. Chunonchi, „Rinrado“, „K. U. Rinrado“, „Choson-Sik-reksul“ va „Safar“ korxonalari xalq isteʼmol mollari ishlab chiqarish, xarid qilish va sotish bilan shugʻullanadi.

Oʻzbekistonning xalqaro munosabatlari
UTC+08:30

UTC+08:30 yoki Pxenyan vaqti — 2015-yilning 15-avgustidan KXDRda rasman yoʻlga qoʻyilgan va boshlangan soat mintaqasi.

Ushbu vaqt oldinroq 1912-yildan 1949-yilgacha Xitoyning shimoli-sharqiy hududlarida (Xeylunszyan, Xoszyan, Szilnin, Nenszyan, Sunszyan va Andun provinsiyalarida) ishlatilgan va «Chanbay soat mintaqasi» deb atalgan. 1954-1961-yillarda standart soat mintaqasi sifatida butun Janubiy Koreya hududida qoʻllangan.

Hozirgi ishlatilishi 
  KXDR — PYT — Pxenyan standart soat mintaqasi.

Manbalar 

Vaqt mintaqalari
UTC ofsetlari
Bradley Cooper

Bradley Cooper (1975-yil, 5-yanvar) amerikalik aktyoridir. Shaxsiy hayoti, Irina Shayk bilan uchrashadi.

Filmografiyasi 
 2001: Wet Hot American Summer - Ben
 2002: My Little Eye - Travis Patterson
 2002: Bending All the Rules - Jeff
 2003: The Last Cowboy - Morgan Murphy
 2004: I Want to Marry Ryan Banks - Todd Doherty
 2005: Wedding Crashers - Zachary "Sack" Lodge
 2006: Failure to Launch - Demo
 2007: The Comebacks - Cowboy
 2008: The Midnight Meat Train - Trash
 2008: The Rocker - Trash Grice
 2008: Yes Man - Peter
 2008: Older than America - Luke
 2009: He's Just Not That Into You - Ben
 2009: The Hangover - Philip "Phil" Wenneck
 2009: All About Steve - Steve Gunders 
 2009: New York, I Love You - Gus Cooper
 2009: Case 39 - Douglas J. Ames
 2010: Valentine's Day - Holden Bristow
 2010: The A-Team - Templeton Arthur "The Faceman" Peck
 2010: Brother's Justice - Bradley Cooper/Dwight Sage
 2011: Limitless - Edward "Eddie" Morra
 2011: The Hangover Part II - Philip "Phil" Wenneck
 2012: Hit and Run - Alex Dimitri
 2012: Silver Linings Playbook - Patrick "Pat" Solatano, Jr.
 2012: The Words - Rory Jansen
 2013: The Place Beyond the Pines - Avery Cross
 2013: The Hangover Part III - Philip "Phil" Wenneck
 2013: American Hustle - Richard "Richie" DiMaso
 2014: Guardians of the Galaxy - Rocket
 2014: Serena - George Pemperton
 2014: American Sniper - Chris Kyle
 2015: Aloha - Brian Gilcrest

Amerikalik erkak aktyorlar
Amerikalik erkak televideniye aktyorlari
Amerikalik erkak qoʻshiqchilar
Yashayotgan insonlar
Grammy mukofoti sovrindorlari
Amerikalik erkak ovoz aktyorlari
Amerikalik kinoprodyuserlar
Saint Louis

Sent-luis — AQShning markaziy qismidagi shahar. Missuri shtatida joylashgan. Aholisi 348,2 ming kishini tashkil qiladi (2000). Missuri daryosining Missisipi daryosiga quyilish joyidagi port. AQShning yirik sanoat, savdo moliya markazlaridan biri. Transport yoʻllari tuguni Aeroporti xalqaro ahamiyatga ega. Aviatsiya, raketakosmik, radioelektronika, elektrotexnika, metallsozlik, neftni qayta ishlash, kimyo, harbiy sanoat rivojlangan. Qora va rangli metallurgiya korxonalari bor. Transport yoʻli vagonlari ishlab chiqariladi. Oziq-ovqat, koʻnpoyabzal, poligrafiya sanoati korxonalari, 2 universitet bor. Shaharga 1764-yilda asos solingan. Shahar yaqinidan qoʻrgʻoshin rudasi qazib olinadi.

Manbalar

Havolalar 

St. Louis Regional Chamber and Growth Association
Historic maps of St. Louis in the Sanborn Maps of Missouri Collection at the University of Missouri

 

Saint Louis
Amerika Qoʻshma Shtatlaridagi mustaqil shaharlar
Lingvistik masala

Lingvistik masala – lingvist faoliyatini modelyatsiya qiladigan masala, uni yechish uchun masalada keltirilgan tillarni bilish shart emas (barcha kerakli maʼlumotlar masalaning shartlarida bitilgan). Har xil tur va koʻrinishlarga ega. Koʻpincha bu masalani yechuvchiga notanish tildan/ga tekstni tarjima qilish va ular orasidagi muvofiqlikni aniqlashdir.

Toʻlaqonli lingvistik masala deb masala shartlari yozilgan tilni bilishdan boshqa hech qanaqa qoʻshimcha bilimlarni talab qilmaydigan lingvistik mavzudagi masalani deyidilar.

Muntazam maktab oʻquvchilari orasida olimpiadalar otʼkaziladi va u yerda ularga aynan shunaqa masalalarni yechish taklif qilinadi.

Masalaning namunasi 

Bu masala bitiruvchi sinflar orasida lingvistika va matematika boʻyicha XII Moskva anʼanaviy olimpiadasida bitiruvchi sinflarga berilgan edi, uni V. A. Terentyev tayorlagan.

A, B va C tillarda bir xil maʼnoga ega soʻzlar berilgan. Maʼlumki, ikkita tilning kelib chiqishi bitta, uchinchisi esa ularga qardosh emas. Qardosh tillarni toping.

U shunday yechiladi. Oldin yechuvchi B va C tillarida berilgan soʻzlardan oʻxshash soʻzlar deyarli yoʻqligini payqaydi. Demak, yoki A va B qardosh, yoki A va C. A va B tillarida „daqiqa“, „xabar“, „vazirlik“ soʻzlari bir. A va Cda – „bosh“, „quyosh“, „qalb“, „oyoq“. Tushunarliki, ikkita til uchun umumiy boʻlgan qadimiy tilda „daqiqa“, „vazirlik“ kabi tushumchalar yoʻq edi, lekin bosh va oyoqni bildiruvchi soʻzlar bor edi. Demak, A va C tillari qardosh. Aslida A – arab tili, B-suahili, arabchaga qardosh emas, lekin uning kuchli taʼsiriga uchragan, C esa – ivrit, arab tiliga qardosh va uning taʼsiriga uchramagan.

Manbalar
Alibobo Rahmatullayev

Alibobo Tojimuhammadovich Rahmatullayev (; 8-fevral 1991-yil, Toshkent) — Oʻzbekistonlik futbolchi, yarimhimoyachi pozitsiyasida oʻynaydi. Chimkentning „Kyran“ klubi yarim himoyachisi.

Futbolchilik faoliyati 
Toshkentning „Bunyodkor“ klubi tarbiyalanuvchisi hisoblanadi. 2008—2011-yillarda „Bunyodkor-2“, 2012—2014-yillarda esa „Bunyodkor“ jamoasida oʻynagan. 2012-yilgi Osiyo Chempionlar Ligasi chorak finalida „ Adelaida Yunayted“ ga qarshi javob oʻyinida „Bunyodkor“ning qoʻshimcha vaqtda uchinchi golini urgan va bu uning jamoasini turnirning yarim finaliga yoʻl olish huquqini bergan.

2015-yil boshida „Paxtakor“ bilan shartnoma imzoladi, biroq tez orada jamoani tar etdi. Oʻsha yilning birinchi yarmida „Buxoro“ va Namanganning „Navbahor“ jamoalarida oʻynadi. 2015-yil sentyabr oyida u Ozarbayjonning „Ravan“ klubi bilan shartnoma imzoladi, ammo oktyabr oyida „Ravan“ u bilan shartnomani bekor qildi. 2016-yilgi mavsum „Navbahor“ jamoasi bilan shartnoma imzolagan. 2016-yilgi mavsum ikkinchi davrasida „Andijon“ jamoasi bilan shartnoma imzolagan. 2017-yilgi mavsumda qisqa muddat „Olmaliq“ jamoasida faoliyat olib borgan.

2018-yildan Chimkentning „Kiran“ jamoasida oʻynamoqda.

Milliy terma jamoa 
Oʻzbekiston milliy terma jamoasi tarkibida 2012—2013-yillarda faoliyat olib borgan va 2 ta oʻyinda maydongga tushgan.

Manbalar

Havolalar 
 
 Eurosport Profile
 
 Alibobo Rahmatullayev Transfermarkt saytida

1991-yilda tugʻilganlar
2-avgustda tugʻilganlar
Yashayotgan insonlar
Toshkentlik futbolchilar
Oʻzbekistonlik erkak futbolchilari
Erkak futbol yarim himoyachilari
Bunyodkor-2 klubi futbolchilari
Bunyodkor klubi futbolchilari
Buxoro klubi futbolchilari
Navbahor futbolchilari
Andijon klubi futbolchilari
AGMK futbolchilari
Ravan Baku FK futbolchilari
FC Kiran klubi futbolchilari
Oʻzbekiston Pro ligasi futbolchilari
Oʻzbekiston Superligasi futbolchilari
Ozarbayjon Premyer-ligasi futbolchilari
Qozogʻiston Premyer-ligasi futbolchilari
Qozogʻiston Birinchi ligasi futbolchilari
Oʻzbekistonlik muhojir erkak futbolchilari
Ozarbayjondagi chet ellik erkak futbolchilari
Qozogʻistondagi chet ellik erkak futbolchilari
Oʻzbekiston milliy terma jamoasi erkak futbolchilari
Alifbo boʻyicha sportchilar
Dmitriy Shokin

Dmitriy Aleksandrovich Shokin (; 1992-yil Toshkent shahrida tugʻilgan) – Taekvondo boʻyicha Oʻzbekiston terma jamoasi aʼzosi. 2015-yilgi Universiada gʻolibi, 2015-yilgi jahon chempioni, ikki karra Osiyo chempioni.

Biografiyasi 
Shokin yetti yoshida taekvondo bilan shugʻullangan. Toshkent davlat iqtisodiyot universitetining turizm fakultetini tamomlagan.

Faoliyati 
Dmitriy Shokin 2014-yili Toshkent shahrida oʻtkazilgan Osiyo chempionatida oltin, Janubiy Koreyaning Incheon shahrida boʻlib oʻtgan XVII yozgi Osiyo oʻyinlarida kumush medal sovrindori boʻlgan. 2014-yili BAA, Avstraliya, Fransiya kabi qator davlatlarda oʻtkazilgan nufuzli xalqaro musobaqalar gʻolib va sovrindori.

Tajribali sportchi 2015-yilda ham zafarli odimlashda davom etdi. Jumladan, Turkiya, Qatar, Avstraliya, Rossiya va Koreya davlatlarida boʻlib oʻtgan Gran-Pri turkumiga kiruvchi yirik xalqaro turnirlarda sovrinli oʻrinlarga sazovor boʻldi.

Dmitriy 2015-yil Rossiyaning Chelyabinsk shahrida boʻlib oʻtgan Jahon chempionatida barcha raqiblari ustidan gʻalaba qozonib, jahon chempionidek sharafli nomga sazovor boʻldi. Dmitriy Shokin Oʻzbekistonlik taekvondo ustalari orasida birinchi boʻlib jahon chempionatining oltin medalini qoʻlga kiritdi.

Dmitriy Shokin 2015-yilning avgust oyi natijalariga koʻra eng yuqori vazndagi sportchilar orasida jahon reytingida peshqadamlardan biri hisoblanadi.

2016-yilgi Olimpiadada Shokin birinchi raqam ostida saralangan, ammo yarim final bahsida nigeriyalik Abdulrazzak Issoufga 2:8  hisobida yutqazgan, keyin esa bronza medali uchun bahsda 2008-yilgi Olimpiada chempioni Cha Dong Minga yutqazgan.

Manbalar

Havolalar 

 Dmitriy Shokin TaekwondoData.com saytida
 Dmitriy Shokin Olimpiada saytida

1992-yilda tugʻilganlar
Yashayotgan insonlar
Oʻzbekistonlik erkak taekvondochilar
Oʻzbekiston uchun Osiyo oʻyinlari kumush medali sohiblari
Oʻzbekistonning FISU Jahon Universiadasida oltin medali olgan sportchilari
21-asrda Oʻzbekiston sportchilari
Toshkent davlat iqtisodiyot universiteti bitiruvchilari
Oʻzbekiston taekvondochilari
Oʻzbekiston kishilari
Oʻzbekistonda tugʻilganlar
Nikolaye Timofti

Nikolaye Timofti () – Moldova davlat va siyosat arbobi, 2012-yil 23-martdan 2016-yil 23-dekabrgacha mamlakat Prezidenti.

Biografiyasi 
Nikolae Timofti 1948-yil 22-dekabrda Moldaviya SSR Floresti tumani Chutulesti qishlogʻida siyosiy sabablarga koʻra deportatsiya qilinganlar oilasida tugʻilgan. Otasi Vasiliy Timofti (), onasi Yelena Timofti (). U katta oilada oʻsgan, oʻrta maʼlumotni mahalliy maktabda olgan.

1964—1965-yillarda Floresti shahar tuman yoʻl boshqarmasida ishchi. Keyin, 1967 yilgacha Timofti mexanik va avtoulovchi boʻlib ishladi. Keyin u Moldova davlat universitetining yuridik fakultetida tahsil oldi. Universitetni tugatgandan soʻng, Nikolay Timofti Sovet armiyasida xizmat qilgan va „katta leytenant“ harbiy unvoniga ega.

1974-1976-yillarda Moldaviya SSR Adliya vazirligida maslahatchi lavozimida ishlagan.

1976-1980-yillarda Kishinyov shahrining Frunzenskiy tumani sudyasi.

1980-1990-yillarda Moldaviya SSR Oliy sudi sudyasi.

1990-1996-yillarda Oliy sud raisining oʻrinbosari, sudyalar hay’ati raisi.

1996-yildan 2001-yilgacha Moldova Respublikasi Apellyatsiya sudi raisi, Sudyalar uyushmasi raisi, Moldova Respublikasi Oliy magistratura kengashi aʼzosi.

2005-yilda u yana Moldova Oliy sudining sudyasi etib tayinlandi.

1995-2000 va 2005-2009-yillarda – Oliy magistratura kengashining aʼzosi.

2012-yil 16-martda Nikolaye Timofti parlamentning 62 aʼzosi ovozi bilan Moldova Respublikasi Prezidenti etib saylandi. Bu lavozimni 2016-yil dekabr oyining oxirigacha egalladi, uning oʻrniga toʻgʻridan-toʻgʻri saylangan prezident Igor Dodon keldi.

Oilasi 

 Margarita Timofti – xotini. Soroka tumanidagi Parcani qishlogʻida tugʻilgan. Moldova Davlat universitetining kutubxonashunoslik va bibliografiya fakultetini tamomlagandan soʻng Kishinyovdagi Respublika yoshlar kutubxonasida bibliograf, sektor mudiri, keyin boʻlim mudiri lavozimlarida ishlagan. 2010-yildan hozirgi kunga qadar Moldova parlamenti kotibiyati Bosh yuridik boshqarmasining Yevropa huquqi, qonun hujjatlarini yaqinlashtirish, qonunchilik axboroti boʻlimi bosh maslahatchisi.
 Aleksey Timofti (1979-yilda tugʻilgan) – toʻngʻich oʻgʻil. Aleksandru Ioan Kuza universitetining huquq fakultetida, keyin Jorj Vashington universitetida tahsil olgan. AQShda yashaydi, uning rafiqasi Nikoleta Vashingtondagi Greenberg Traurig LLP da sud ishlarida advokat boʻlib ishlaydi.
 Nikolay Timofti (1983-yilda tugʻilgan) – oʻgʻil. Yuridik fakultetni tugatgan. Bir nechta telekanal va radiolarda ishladi. U xususiy telekanallardan birida sport yangiliklari boshlovchisi sifatida shuhrat qozongan.
 Stefan Timofti (1991-yilda tugʻilgan) – oʻgʻil. U futzalga qiziqadi, mamlakatning turli futzal ligalarida ishtirok etadi.

Manbalar 

Yashayotgan insonlar
Sovet Ittifoqi Kommunistik partiyasi aʼzolari
Trương Tấn Sang

Trương Tấn Sang () – 2011-yildan 2016-yilgacha Vyetnam Prezidenti. Kommunistik partiya Markaziy Qoʻmitasi Siyosiy byurosi aʼzosi. U 2011-yil iyul oyida Milliy Assambleyada oʻtkazilgan ovoz berishdan soʻng mamlakat prezidenti boʻldi. Chuong Tan Shang 1996-yildan buyon Siyosiy byuro aʼzosi. U 1996-yildan 2000-yilgacha Xoshimin shahrida partiya kotibi boʻlgan.

Biografiyasi 
Truong Tan Shang 1969-yil 20-dekabrda Kommunistik partiyaga qoʻshildi. 1971-yilda Janubiy Vyetnam hukumati tomonidan qamoqqa olingan, ammo 1973-yilda Parij tinchlik shartnomasi natijasida ozod qilingan. 1990-yilda Davlat boshqaruvi milliy akademiyasini bitirdi. 1991-yilda milliy partiya Markaziy qoʻmitasi aʼzosi boʻldi. 2006-yil aprel oyida boʻlib oʻtgan partiya qurultoyida partiya tarkibi va tuzilishini nazorat qilish huquqini beruvchi partiya kotibiyatining mas’ul kotibi etib tayinlandi.
2011-yil 25-iyulda Shang Milliy Assambleya tomonidan Vetnam Prezidenti etib saylandi. Saylov kampaniyasida Shang davlatning hududiy yaxlitligi va mustaqilligini himoya qilishga, shuningdek, Spratli orollari boʻyicha Xitoy bilan hududiy bahsni tinch yoʻl bilan hal qilishga vaʼda berdi. Vetnamni 2020-yilga borib sanoati rivojlangan va modernizatsiya qilingan mamlakatga aylantirish imkonini beradigan harakatlarni amalga oshirdi. 2013-yil 25-iyulda savdo masalalarini muhokama qilish uchun AQSh prezidenti Barak Obama bilan uchrashdi.

Manbalar 

Yashayotgan insonlar
Marksistlar
Xarsakli Ahmad posho

Hersekli Ahmed Pasha () (1456 /1459 – 1517-yil 21-iyul) – Usmonlilar imperiyasining yirik davlat arbobi, isteʼdodli lashkarboshi va diplomat. 19-asrning oʻrtalariga qadar faqat ikki kishi besh marta Buyuk vazir lavozimini egallagan – Xersekli Ahmad Posho va Xoja Sinan Posho. Akasi bilan kelishmovchiliklar tufayli Mehmed II huzuriga borgan va ixtiyoriy ravishda islomni qabul qilgan serb Kosaci sulolasining vakili. Mehmedning sevimlisi edi. Usmonlilarning uchta sultoni – Mehmed II Fotih, Boyazid II va Salim I Yavuzga xizmat qilgan. Mehmed II Fotih vafotidan keyin Boyazid II ning taxtga kelishida muhim rol oʻynadi. Koʻplab turk bosqinchilik yurishlarida qatnashgan: Usmonli-Mamluk urushi (1485-1491), Usmonli-Mamluk urushi (1516-1517), Turk-Fors urushi (1514-1555). Gertsegovinani Usmonli imperiyasiga qoʻshib olgan, ukasining qoʻshinlarini magʻlub etgan. Uch marta kapudan posho (bosh admiral) boʻlgan (1488, 1500—1501, 1506—1511); ikki sulton (1497-1498, 1503-1506, 1511, 1512-1514, 1515-1516) huzurida besh marta bosh vazir boʻlib xizmat qilgan: Boyazid davrida uch marta, Selim davrida ikki marta. Boyazid II ning qiziga uylangan. Uning yatagʻonlaridan birida „Davrning Rustami, qoʻshinlarning yordami, generallar ichida Iskandar, Gersek hukmdorining oʻgʻli Ahmad“ deb yozilgandi.

Hayoti

Kelib chiqishi va bolaligi 
Usmonli imperiyasining boʻlajak Bosh vaziri nasroniy oilasida tugʻilgan va hayotining birinchi yillarida uning ismi Stefan Gercegovic Kosaca edi. U Stefan Vuksic Kosac (1404–1466), Bosniyaning 4-voyevodasi (1435–1448), Zaxumiya va Pomeraniya 1-gersogi (1448–1449) va Avliyo Savaning (1449–1466) kenja (uchinchi) oʻgʻli edi. Uning katta akasi Vladislav Gercegovic (1427-1489), Sankt-Peterburgning soʻnggi gersogi. U Muqaddas Savaning oxirgi gersogi boʻlgan (1466-1483), singlisi Stepan Tomasning rafiqasi, Bosniya qirolichasi Yekaterina hisoblanadi (1425-1478). Stefanning (kelajakdagi Ahmadning) otasi Stefan Vuksic Kosaca 1448-yilda imperator Frederic III ning vassaliga aylandi va undan nemis gertsogi unvonini oldi. U Bolqonda bu unvonni olgan birinchi hukmdor edi, undan oldin bu yerlarning hukmdorlari „voivoda“ unvoniga ega edilar. Ushbu nomga koʻra, yer „Gersegovina“ – Gersog yerlari deb atala boshlandi.

Manbalar 

Usmonlilar imperiyasi Buyuk vazirlari
Abdul Rashid Doʻstum

Abdul Rashid Doʻstum (, ) — Afgʻoniston davlat va siyosat arbobi, marshal. 2014-yildan boshlab Afgʻoniston Vitse-Prezidenti va ilgari Ahmad Ziyo Mesut va Muhammad Mohaqiqlar bilan birgalikda Afgʻoniston Milliy Kengashi rahbarlaridan biri, shuningdek Junbish-e milliy-yi Islami-yi Afgʻoniston]] siyosiy partiyasi () rahbari. U afgʻon urushi oʻtmishida milliy armiya safida uzoq vaqt hizmat qilganligi bilan ham Afgʻoniston siyosatida muhim shaxslardan biri hisoblanadi.

Doʻstum Sovet ittifoqi qoʻshinlarining Afgʻonistondagi harbiy amaliyotlari chogʻida afgʻon armiyasiga boshchilik qilgan. Keyinchalik mustaqil ravishda Afgʻonistondagi oʻzbeklar jamoasiga rahbarlik qilgan. Shuning birga 80-yillari Mujohidlarga va 90-yillarda Tolibonga qarshi harbiy toʻqnashuvlarda faol ishtirok etgan.

Tarjimai holi 
Abdul rashid Doʻstum 1954-yilda Afgʻonistonning Joʻzjon viloyatida tavvalud topgan. Uning oilasi kambagʻal boʻlgani bois oʻrta umumtaʼlim maktabini erta tark etishga majbur boʻladi va yoshligidanoq gaz va neftni qayta ishlaydigan joylarda faoliyat olib borgan. 2021-yil 6-avgustda Tolibon jangarilari marshal Doʻstumning uyini yoqib yuborishdi. Tolibon harakati Kobulni egallaganidan soʻng Doʻstum Oʻzbekistonning Surxondaryo viloyatiga kelib joylashdi.

Manbalar 

Afgʻonistonlik Oʻzbeklar
Afgʻonistonlik siyosatchilar
Yashayotgan insonlar
Afgʻoniston harbiylari
20-asr afgʻon siyosatchilari
The Man with the Golden Gun

The man with the golden gun (tarjimasi: Oltin toʻpponchali kishi) – Ian Fleming qalamiga mansub shu nomli asar asosida suratga olingan, Buyuk Britaniyalik afsonaviy superjosus James Bond haqidagi filmlarning toʻqqizinchisi. Bosh rolni aktyor Roger Moore ijro etgan.

Syujeti 
007 raqami tushirilgan tilla oʻq Britaniya razvedka xizmati – MI6 shtab-kvartirasiga yuboriladi. MI6 boshligʻi M, bu oltin toʻpponchadan oltin oʻqlar bilan oʻldiradigan mashhur qotil Fransisko Scaramanganing ogohlantirishi deb qabul qiladi. M agent 007 – James Bondga taʼtilga chiqishni va xavfni oldini olish uchun panada yurishni taklif qiladi. Bond yuzini deyarli hech kim koʻrmagan Scaramanganing oʻzini qidirib topib, uni oʻldirishni rejalaydi.

Buning uchun Scaramanga uning koʻz oʻngida oʻldirgan 002 agentining ayolini qidiradi. Oltin oʻqni undan olib, Q laboratoriyasiga olib boradi. Maʼlum boʻlishicha, Makaoda yashovchi mashhur qurol ustasi yasagan. Bond uni soʻroq qiladi, lekin u ham Scaramanganing yuzini koʻrmagan va u haqida juda kam narsa biladi. Izlashda Bondga Goodnight laqabli qiz va xitoylik leytenant Hip yordam beradi.

James Scaramanga oroliga kirib boradi va kriogen reaktorlar asosida quyosh toʻpini qurganini bilib oladi. Scaramanga oʻzi uzoq vaqtdan beri orzu qilgan duelga Bondni taklif qiladi va Bond bu ekstravagant duel davomida raqibini oʻldiradi.

Bond Goodnight bilan birga uning ehtiyotsizligi tufayli choʻkayotgan Scaramanga orolidan qochadi. U yerda yaxtaga yashirincha kirgan Nick Knack ularning hayotiga suiqasd qiladi. James uni ushlab, ustunga bogʻlab qoʻyadi.

Manbalar 

Buyuk Britaniya filmlari
James Bond haqidagi filmlar
Vladimir Kozak

Vladimir Kozak (; 1993-yili 12-iyun, Toshkent) – Millati ukrain boʻlgan Oʻzbekistonlik futbolchi. Yarim himoyachi pozitsiyasida oʻynaydi.

Klubdagi faoliyati 
Vladimir Kozak professional futboldagi faoliyatini 2010-yili Paxtakor klubida, Toshkentning boshqa bir klubi Bunyodkor jamoasiga qarshi kechgan oʻyinda boshlagan. U hozir ham ushbu klub sharafini himoya qilib keladi, shu vaqtga qadar u klub tarkibida 91 ta uchrashuvda maydonga tushib, raqiblar darvozasiga 12 ta gol kiritgan. Oliy liganing 2012-yilgi mavsumida 5 ta gol urgan, shulardan ikkitasini bitta oʻyinda Buxoro klubiga qarshi kechgan uchrashuvda urgan. Kozak 2014-yili ham oliy liga bahslarida 5 ta gol urib, mamlakat chempionligini 2-marotaba qoʻlga kiritadi.

Terma jamoadagi faoliyati 
Vladimir Kozak terma jamoadagi ilk debyut uchrashuvini 2014-yilning 29-mayida  terma jamoasi bilan kechgan oʻrtoqlik ucrashuvida oʻtkazgan. U Oʻzbekistonning yoshlar va oʻsmirlar terma jamoasida ham oʻynagan. U Turkiyada boʻlib oʻtgan 2013-yilgi yoshlar jahon chempionatida qatnashgan.

Yutuqlari 
Klub
  Oʻzbekiston Superligasi chempioni: 2012, 2014, 2015, 2019, 2020
  Oʻzbekiston vitse-chempioni: 2010
  Oʻzbekiston chempionati bronza medali shohibi: 2011
  Oʻzbekiston kubogi gʻolibi: 2011, 2019, 2020
  Oʻzbekiston Superkubogi gʻolibi: 2021
  Oʻzbekiston Liga Kubogi gʻolibi: 2019

Xalqaro
 AFC U-19 Osiyo chempionati yarim finalchisi: 2012

Manbalar

Havolalar 

 

12-iyunda tugʻilganlar
1993-yilda tugʻilganlar
Yashayotgan insonlar
Toshkentlik futbolchilar
Erkak futbol yarim himoyachilari
Oʻzbekistonlik erkak futbolchilari
Paxtakor jamoasi futbolchilari
AGMK futbolchilari
Navbahor futbolchilari
Dinamo Samarqand futbolchilari
Oʻzbekiston Superligasi futbolchilari
Oʻzbekiston milliy terma jamoasi erkak futbolchilari
Oʻzbekiston 20 yoshgacha boʻlgan terma jamoasi futbolchilari
Osiyo oʻyinlari 2014 futbolchilari
Oʻzbekistonning Osiyo oʻyinlaridagi sportchilari
Oʻzbekistonda tugʻilganlar
Oʻzbekiston kishilari
Futbolchilar
Serj Sargsyan

Serj Azatovich Sargsyan yoki Sarkisyan(Սերժ Ազատի Սարգսյան) — Armaniston Prezidenti (2008-2018).

Biografiyasi 
 1971—1979 — talabalik va oʻqituvchilik yillari.
 1972—1974 — Qurolli kuchlar xizmatida.
 1979—1988 — Stepanakert komsomol tashkiloti kotibi, yetakchisi.
 1989—1993 — harbiy xizmatda.
 1990—1993 — Armaniston Oliy Soveti deputati.
 1993—1995 — Armaniston Mudofaa vaziri.
 1995—1996 — Milliy xavfsizlik vaziri.
 1996—1999 — Ichki ishlar vaziri.
 1999—2000 — Prezident devoni boshqaruvchisi.
 1999—2007 — Prezident huzuridagi xavfsizlik kengashi kotibi.
 2000—2007 — Mudofaa vaziri.
 2007—2008 — Bosh vazir.
 2008-yil 19-fevraldan 2018-yil 17-aprelgacha — Prezident.
 2018-yil 19-apreldan 23-maygacha — Bosh vazir.

Manbalar 

Yashayotgan insonlar
Davron Hoshimov

Davron Hoshimov 1992-yili 24-noyabrda Toshkent shahrida tugʻilgan. Toshkent viloyatining Metallurg Bekobod futbol klubi yarimhimoyachisi hisoblanadi.

Faoliyati

Klubda 
Davron Hoshimov Paxtakor futbol akademiyasi bitiruvchisi hisoblanadi. 2015-yilning mart oyiga kelib u Paxtakor tarkibida jami 68ta oʻyinda qatnashdi va raqiblar darvozasini 5 marta ishgʻol qildi. 2010-yilning oxirigacha „Paxtakor“ shogirdlari safida toʻp surgan, 2011-yil boshidan esa asosiy jamoaga jalb etila boshlagan. U 2017-yil oxirigacha „Paxtakor“da oʻynadi. 2018-yil boshida u Namanganning „Navbahor“ jamoasiga koʻchib oʻtgandi. 2019-yilgi mavsum Toshkentning „Lokomotiv“ jamoasi tarkibiga taklif etildi. Bir mavsum Temiryoʻlchilar safida toʻliq harakat qilgan Hoshimov, 2020-yilgi mavsumning 2-davrasidan yana Lochinlar safiga qaytdi. Hozirgi kunda Namanganning „Navbahor“ jamoasi sharafini himoya qilmoqda. 2024-yil yanvar oyida Namangan jamoasini tark etgan.

Terma jamoada 
2011—2012-yillarda Oʻzbekiston yoshlar va olimpiya terma jamoalarida toʻp surgan. 2013-yildan boshlab u mamlakat terma jamoasiga jalb qilina boshladi va u 2017-yilgacha oʻynadi. U milliy terma jamoadagi debyutini 2013-yilning 15-noyabrida Vyetnam terma jamoasiga qarshi oʻyinda oʻtkazdi. 2015-yilning martiga qadar u terma jamoada ikkita oʻyinda maydonga tushdi. 2015-yilning yozida terma jamoani Samvel Babayan boshqarganidan soʻng, Hoshimov terma jamoa oʻyinlariga muntazam ravishda chaqirila boshladi va koʻp hollarda terma jamoaning asosiy tarkibiga tushdi. 2017-yil yakuniga koʻra, Oʻzbekiston milliy terma jamoasi safida 16 ta oʻyin oʻtkazgan.

2019-yil 2-fevral holatiga koʻra

Yutuqlari 
  Oʻzbekiston chempioni: 2012, 2014, 2015
  Oʻzbekiston vitse-chempioni: 2010
  Oʻzbekiston chempionati bronza medali shohibi: 2011
  Oʻzbekiston kubogi gʻolibi: 2011

Manbalar

Havolalar 
 soccerway.com saytidagi profili
 footballfacts.ru saytidagi profili
 transfermarkt

Yashayotgan insonlar
Toshkentlik futbolchilar
Erkak futbol himoyachilari
Oʻzbekistonlik erkak futbolchilari
Paxtakor jamoasi futbolchilari
Lokomotiv Toshkent futbol klubi futbolchilari
Navbahor futbolchilari
Buxoro klubi futbolchilari
Metallurg Bekobod klubi futbolchilari
Oʻzbekiston milliy terma jamoasi erkak futbolchilari
Oʻzbekiston 21 yoshgacha boʻlgan terma jamoasi futbolchilari
Osiyo oʻyinlari 2014 futbolchilari
Osiyo Kubogi 2019 futbolchilari
Oʻzbekistonning Osiyo oʻyinlaridagi sportchilari
Oʻzbekiston Superligasi futbolchilari
Oʻzbekiston Pro ligasi futbolchilari
Oʻzbekistonda tugʻilganlar
Oʻzbekiston kishilari
Toshkentda tugʻilganlar
Alifbo boʻyicha sportchilar
2016-yilgi Yozgi Olimpiada oʻyinlari

Yozgi Olimpiada oʻyinlari 2016 — XXXI Yozgi olimpiada oʻyinlari. Xalqaro olimpiada qoʻmitasining Kopengagen shahrida 2009-yil 2-oktabrda oʻtkazilgan 121-sessiyasida eʼlon qilingan.

Toʻrt yillikning eng nufuzli musobaqasi 2016-yilning 5—21-avgust kunlari 206 davlatdan kelgan 10 500 sportchini qabul qiladi. Musobaqalar 28 sport turida boʻlib oʻtadi. Musobaqalar shaharning 4 ta hududida — Barra, Marakana, Kopakabana, Deadoralarda — boʻlib oʻtadi.

Ovoz berish 
Nomzodlar: Madrid (  Ispaniya), Chikago (AQSH), Tokio (Yaponiya), Rio-de-Janeyro (Braziliya)

Olimpiada mashʼalasi 
Olimpiada mashʼalasi Braziliyaning 26 shtati 300 ta shaharidan olib oʻtiladi. Mashʼala oʻz yurishini 2016-yilning 3-mayida Gretsiyaning Afina shahridan boshlab, 5-avgust kuni Rio-de-Janeyrodagi Olimpiada oʻyinlari ochilish marosimiga yetkaziladi.

Ochilish marosimi 

Ochilish marosimi 5-avgust 2016-yilda mashhur „Marakana“ stadionida boʻlib oʻtdi.

Yozgi olimpiada oʻyinlari
You Only Live Twice

You Only Live Twice (tarjimasi: Faqat sen ikki marta yashaysan) – britaniyalik superjosus Jeyms Bond haqidagi beshinchi film. Ian Flemingning 1964-yildagi xuddi shu nomdagi romanidan filmga moslashtirilgan.

Film ssenariysi Roald Dal tomonidan yozilgan. Sean Conneryning faoliyatidagi Bond haqidagi soʻnggi rasmiy film. Undan keyin Connery Bond haqidagi navbatdagi "On Her Majesty’s Secret Service" filmida rol oʻynashdan bosh tortdi va bosh rolni oʻynashga George Lazenby taklif qilindi.

Filmning butun hikoyasi Yaponiya bilan bogʻliq. Bu maʼlum bir mamlakatning milliy uslubida suratga olingan yagona Bond filmidir.

Syujeti 
Bond maxfiy xizmatda ishlagan paytida oʻziga koʻplab dushmanlarni orttirgan edi. Agentning hayotini himoya qilish uchun razvedka xizmatlari Bondni Gonkongdagi mehmonxona xonasida oʻldirish va kema bortida dafn marosimini uyushtirish sahnasini tashkil qilishdi. Uning jasadi dengizga tashlanadi, gʻavvoslar tomonidan olib ketiladi va suv osti kemasiga topshiriladi.

SPECTRE tashkiloti terrorchilari oʻzlarining kosmik kemasidan foydalanib, kosmosda bortida astronavtlar boʻlgan AQSh kosmik kemasini oʻgʻirlab ketishadi. Amerika hukumati oʻgʻirlashda Sovet Ittifoqini ayblaydi. Britaniya vakillari ularning agenti ishni tekshirayotganda xulosa chiqarishga shoshilmaslikni taklif qilishadi. Ularning soʻzlariga koʻra, kemani oʻgʻirlagan obyekt Yaponiyaning qayergadir qoʻngan. Yapon razvedkasi boshligʻi Tanaka Yaponiya orollaridan birida yashovchi yirik yapon tadbirkori janob Osatoga olib boradi. Q samolyotidan foydalanib, Bond orolni koʻzdan kechiradi, u yerda unga toʻrtta nomaʼlum vertolyot hujum qiladi, ammo 007 agenti qarshilik koʻrsatishga va ularning barchasini otib tashlashga muvaffaq boʻldi.

Ayni paytda, xuddi shu nomaʼlum obyekt Sovet kosmik kemasini oʻgʻirlab ketadi. Sovet Ittifoqi oʻgʻirlashda amerikaliklarni ayblaydi. Sovet Ittifoqi oʻgʻirlashni ataylab uyushtirayotganiga ishonishadi. Ikki super kuch urushga yaqin. Orolga sirli kema tushadi. Qoʻshma Shtatlar yangi kosmik kemani uchirishni rejalashtirmoqda va agar u oʻgʻirlansa, AQSh va SSSR oʻrtasida yangi jahon urushi boshlanadi. Bond shoshilinch ravishda SPECTREning maxfiy bazasini ularning kosmik kemasi qoʻnadigan joydan topadi. Tanakaning odamlari yordamida Bond terrorchilar bazasini va ularning kosmik kemasini yoʻq qiladi. Jahon urushining oldini oladi. SPECTREning birinchi raqami Blofeld sherigi Osatoni oʻldiradi va qochib ketadi.

Manbalar 

Buyuk Britaniya filmlari
James Bond haqidagi filmlar
Ingliz tilidagi filmlar
On Her Majesty's Secret Service

On Her Majestyʼs secret service (tarjimasi: Hazrati Oliyalarining maxfiy xizmatida) – Ian Fleming qalamiga mansub shu nomli asar asosida suratga olingan, Buyuk Britaniyalik josus, agent 007 – James Bond haqidagi filmlarning oltinchisi. Bosh rolni aktyor George Lazenby ijro etgan.

Syujeti 
Oʻzining eski dushmani, SPECTRE terror tashkilotining yetakchisi va „birinchi raqamli“ izidan yurib, britaniyalik MI6 razvedka agenti Jeyms Bond Portugaliyaga boradi. U yerda Tereza (Treysi) ismli qizga oshiq boʻladi. Tereza, mamlakat jinoyat dunyosi qiroli Mark-Ange Draconing qizi. Koʻp oʻtmay Bond Draconing odamlari tomonidan qoʻlga olinadi va xoʻjayiniga olib kelinadi. Ammo Drako Bonddan faqat bitta narsani soʻraydi: qiziga uylanish. Buning evaziga Blofeld haqida maʼlumot beradi. Otasining rejalaridan xabar topgan Treysi Bondga oʻzini qiziqtirgan hamma narsani hech qanday shartlarsiz aytib berishni talab qiladi. Olingan maʼlumotlardan foydalanib, Bond Alp togʻlarida xususiy klinika niqobi ostidagi yashirin laboratoriyani topadi, Blofeld insoniyatni yoʻq qila oladigan yangi halokatli virusni ishlab chiqmoqda. Bond Blofeldning graf sulolasidanligini qayd etishi kerak boʻlgan genealogist niqobi ostida ushbu laboratoriyaga kirib boradi. Tez orada Bond u yerdan qochishga muvaffaq boʻladi. Bunda unga Treysi yordam beradi, lekin uning oʻzi Blofeldning odamlari qoʻliga tushadi. MI6da Bosh vazir Blofeldni yoʻq qilish uchun agentlarni yuborish oʻrniga, unga tovon toʻlashga qaror qilganini aytadi. Bond Drako yordamida Treysini oʻzi qutqarib, Blofeld guruhining laboratoriyasini yoʻq qilishga qaror qiladi. SPECTREning rejalarini buzadi, ammo Blofeldni oʻldirish qoʻlidan kelmaydi.

Film oxirida Bond va Tereza turmush qurishadi. Toʻy tugashi bilanoq, ularga nogiron Blofeld va uning vorisi hujum qilishadi. Bondning oʻzi yaralanmasa-da, uning yosh xotini bir zumda vafot etadi. Bond birinchi marta yigʻlaydi.

Manbalar 

Buyuk Britaniya filmlari
James Bond haqidagi filmlar
Ingliz tilidagi filmlar
Live and Let Die

Live and Let Die () – Ian Fleming qalamiga mansub shu nomli asar asosida suratga olingan, Buyuk Britaniyalik afsonaviy superjosus James Bond haqidagi filmlarning sakkizinchisi. Bosh rolni birinchi marta aktyor Roger Moore ijro etgan.

Syujeti 
Bir kunda Britaniya razvedka xizmati – MI6 agentlarining uchta qotilligi sodir boʻladi. MI6 boshligʻi M (Bernard Lee) ularni tekshirish uchun agent Bondni yuboradi.

Agent 007 uchta qotillik sodir boʻlgan Qoʻshma Shtatlarga boradi. Markaziy razvedka boshqarmasi agenti Feliks Leiter yordamida James narkobaron Kananga bilan aloqaga chiqadi. Keyin Bond Yamaykaga boradi va u yerda keyinchalik unga yordam beradigan folbin Kananga Solitaire va mahalliy baliqchi Quarrel Jr bilan uchrashadi. U yerda Agent 007 doktor Kananga tegishli geroin ishlab chiqarish uchun moʻljallangan ulkan koʻknori plantatsiyalarini topadi. Tez orada Bond uning rejalarini aniqlaydi: Birinchi navbatda AQSh boʻylab bir milliard dollarlik katta miqdordagi geroinni yetkazib berishni yoʻlga qoʻyish uchun butunlay bepul tarqatish. Keyin esa ancha katta partiyani yuqori narxga sotish. Bond restoranda tuzoqqa tushib qoladi, Kananganing odami Tee Hee uni timsohlarga yedirmoqchi boʻladi. 007 kartelning narkotik laboratoriyasini vayron qilgandan keyin fermadan qochib ketadi. U qayiqni oʻgʻirlaydi va taʼqibchilardan qochib ketadi. Orolliklar Solitaireni oʻldirish marosimini qilmoqchi boʻlishadi, lekin Bond ularga toʻsqinlik qiladi. 007 va uning qiz doʻsti Kananga yer osti bazasida boʻladi. Giyohvand moddalar poyezd orqali yetkazib berilishini aniqlaydi. Yovuz odam 007 va Jungleni akulalar joylashgan hovuzga tushirmoqchi boʻladi, lekin Bond gadjet yordamida Kanangani siqilgan gaz bilan oʻldiradi va Solitaire bilan oroldan qochib ketadi. Tee Hee poyezdga chiqib, 007 ni oʻldirish uchun poʻlat protez qoʻldan foydalanadi. Bond uni derazadan uloqtiradi.

Manbalar 

Buyuk Britaniya filmlari
James Bond haqidagi filmlar
Ingliz tilidagi filmlar
Diamonds Are Forever

Diamonds are forever (tarjimasi: Olmoslar abadiydir) – Ian Fleming qalamiga mansub shu nomli asar asosida suratga olingan, Buyuk Britaniyalik josus James Bond haqidagi filmlarning yettinchisi. Bosh rolni aktyor Sean Connery ijro etgan.

Syujeti 
Film muqaddimasida xotinining oʻlimi uchun qasos olmoqchi boʻlgan James Bond SPECTRE terror tashkiloti rahbari Ernst Stavro Blofeldni qidiradi. Blofeldning laboratoriyalaridan biriga boradi. Bond Blofeldning barcha odamlarini oʻldirib, Blofeldning oʻzini qaynab turgan suyuqlik aralashmasiga tashlab yuboradi. Biroq, keyinchalik maʼlum boʻlishicha, bu haqiqiy Blofeldning nusxasi boʻladi. Laboratoriya odamlarning tashqi qiyofasini Blofeldga oʻxshatish uchun oʻzgartirish va shu bilan razvedka xizmatlarining rejalarini sezilarli darajada murakkablashtirish uchun moʻljallangan edi.

M Bondga Janubiy Afrika olmoslari ulkan joʻnatmasining oʻgʻirlanishini tekshirish vazifasini beradi. Bu voqea agent 007ni Amsterdamga olib keladi. Bond Tiffani Case ismli qiz bilan uchrashadi. Ular AQShga borishadi, ularga Markaziy razvedka boshqarmasi agenti va Bondning doʻsti Feliks Leiter yordam beradi. James olmoslarning oʻgʻirlanishi ortida ham, mashhur olim Willard Whitening kosmik lazerini egallab olinishida ham Blofeldning oʻzi turganini bilib oladi. Blofeld olmoslar yordamida oʻz kuchini oshirmoqchi va tovon puli talab qilib, dunyodagi barcha yadroviy kallaklarni portlatmoqchi boʻladi.

Bond Blofeldning yana bir nusxasini topadi va uni darhol oʻldiradi. Ammo haqiqiy Blofeld yana tirik qoladi. Bond Blofeldning kemasiga kirib boradi va uning rejalarini buzadi. Ammo bu safar ham Blofeld qochishga muvaffaq boʻladi.

Manbalar 

Buyuk Britaniya filmlari
James Bond haqidagi filmlar
Ingliz tilidagi filmlar
Eltuvchi: Meros

Eltuvchi: Meros () 2015-yilda ingliz tilida chiqarilgan fransuz jangari filmidir. Film rejissyori —	Camille Delamarre, prodyuseri esa Luc Bessondir.

Syujeti 
1995-yilda Rivierada rossiyalik oligarx Karasovning odamlari fohishalarni oʻldirib, oʻzlariga ishlaydigan qizlarini qoʻyib yuborishdi. Qizlaridan biri Anna (Loan Chabanol) koʻrgan narsasidan hayratda qoladi va oligarxdan oʻch olmoqchi.

15 yil oʻtdi. Frank Martin (Ed Skrein) eltuvchi boʻlib ishlaydi. Qaroqchilar bilan olishuvdan soʻng u otasini, sobiq MI6 operativ xodimi Frank Martin-kattani (Ray Stevenson) qutqaradi. Frank otasini tashlab ketganda, unga Anna qoʻngʻiroq qiladi va u bilan uchrashishni soʻraydi. Uchrashuvda Martinni soat 17:00 da bankdan yukni olib ketishga yordam berishni taklif qiladi. Frank rozi boʻladi va belgilangan vaqtda bankka keladi. Annaning yordamchilari: Maissa (Noémie Lenoir) va Qiao (Yu Venya)ni oladi. Frank dastlab qizlarni politsiya tomonidan qidirilayotgani uchun olib ketishdan bosh tortadi, biroq Anna unga otasining bogʻlab qoʻyilgan videosini koʻrsatib, shantaj qiladi va Frank rozi boʻladi. Biroq, qizlar Frankni osonlikcha qoʻyib yuborishmaydi.

Uning navbatdagi vazifasi qizlarga Karasovning yordamchisi Leo (Lenn Kudryawicki)ning tungi klubini oʻmarishda yordam berishdir. Frank-katta 12 soat ichida kuchga kiradigan halokatli zahar bilan zaharlangan va Martin ishlashga rozi boʻlishga majbur. Frenk shifoxonadan gaz oʻgʻirlaydi va u bilan klubdagi odamlarni uxlatadi. Anna Leo hisobidan 100 million dollar oʻtkazib oladi va shu bilan ular gʻoyib boʻlishadi. Anna Frankning otasi zaharlanmaganligini tan oladi, Martin esa qizlarga yordam berishni xohlashini tan oladi. Karasov yoʻqotishlarga dosh berishni istamaydi. U jinoyatchilarga hujum qiladi, lekin Frenk, otasi va qizlar undan yashirinishadi. Oligarx Qiao va Maissani oʻldiradi, tirik qolganlar Anna va Frank oligarx hayotiga chek qoʻyishga qaror qilishadi. Karasov Annani oʻgʻirlab, u bilan birga yaxtada suzib ketadi. Frenk uning orqasidan quvib, oligarx bilan shiddatli jangga kirishadi. Anna oʻzini ozod qiladi va Karasovni otadi. U Frenkni ham oʻldirmoqchi boʻladi, lekin qaytib ketadi.

Martinlarga qarshi barcha ayblovlar olib tashlanadi. Anna hashamatli mehmonxonada oʻlgan doʻstlari va Frankning qarindoshlariga pul oʻtkazadi.

Rollarda 

 Ed Skrein – Frank Martin
 Ray Stivenson – Frank Martin-katta, Frankning otasi, nafaqadagi MI6 razvedkasi xodimi
  – Anna
  – Jina
 Tatyana Paikovich – Mariya
 Yu Venxia – Qiao
  – Karasov
 Noémie Lenoir – Maissa
 Yuriy Kolokolnikov – Yuriy
  – Leo Imasov
 Anatol Taubman – Stanislav Turgin
 Karel Dobri – Jetmir

Manbalar

Havolalar 
 

2015-yil filmlari
Ingliz tilidagi filmlar
Fransiya filmlari
Fransiya jangari filmlari
Xitoy filmlari
Eltuvchi (franshiza)
Boyazid II

Boyazid II (Bâyezîd-i sânî, İkinci Bayezid; 1447.3.12—1512.27.5) — Usmonlilar imperiyasining sakkizinchi hukmdori (1481—1512), Mehmed II Fotihning oʻgʻli va vorisi.

Hayoti 
Hukmronligi davrida Polsha, Vengriya, Misr, Eron, Venetsiya bilan janglar olib borgan. 1495-yilda ukasi Jam bilan tortishib qoladi va Jam Rimga qochadi. 1483, 1485, 1487, 1491, 1493-yillarda Xorvatiyaga, 1485-1491-yillarda Misrga 1499-1501-yillarda Venetsiyaga yurishlar qiladi

Manbalar 

Usmonlilar imperiyasi hukmdorlari

Usmonli sulolasi
Taxtdan voz kechgan hukmdorlar